Classificació final del Cros Escolar 2022
06 de maig de 2022

Carcaixent

El dissabte 30 d’abril va tindre lloc el Cros Escolar 2022 amb una participació propera a les 400 persones. Tots els participants gaudiren d’un matí on es desevoluparen curses per a totes les edats, des dels 4 fins als 15 anys. A més, va destacar la cursa de relleus final formada per mares, pares, mestres i familiars.

Una jornada que va comptar amb l’organització dels monitors de les Escoles Esportives Municipals, a més de la col·laboració  del Club d’Atletisme Carcaixent, i que tenia com a objectiu més important la promoció de l’esport i el foment de l'activitat física entre els més menuts.

Tots els participants van rebre un regal commemoratiu en agraïment al seu esforç, a més a més de les medalles entregades als tres finalistes de cada categoria així com un trofeu col·lectiu a cada centre educatiu segons els punts aconseguits pel seu alumnat.

\* Destaquem els 10 punts extra aconseguits pel VÍCTOR OROVAL per tindre el percentatge de participació més alt de tots els centres educatius, amb un 33,7%.

\* El centre FRANCESC PONS va obtindre 10 punts extra per tindre el percentatge més alt en participació femenina de tots els centres educatius, amb un 10,9%.

\* El centre SANT ANTONI va obtindre 10 punts extra per ser el col·legi que més va animar durant tota la jornada.

Des del departament d´esport de l´Ajuntament de Carcaixent volem agrair a tot l’alumnat que va participar, així com a les famílies, mestres i centres educatius per la difusió i promoció de l’esport de manera saludable.

Fins l’any que ve!